text: [{"text_idx": "#000005", "text": "NSR: Jeg byrja\u00f0i at venja vi\u00f0 einum \u00f8\u00f0rum li\u00f0i, sum jeg ikki vandi, men sum jeg bert sp\u00e6ldi vi\u00f0 av og a\u0301. Mi\u0301n s\u00f8ga i\u0301 Arctos er eitt sindur fl\u00f8kjaslig. Ein av teimum, i\u00f0 eisini leikti vi\u00f0 ti\u0301 fyrra li\u00f0num, hevur veri\u00f0 vi\u00f0 Arctos fra\u0301 byrjan, og hann ba\u00f0 meg koma at sp\u00e6la vi\u00f0 onkunti\u0301\u00f0, to\u0301 mest sum ma\u0301lma\u00f0ur, ti\u0301 kn\u00e6i\u00f0 hja\u0301 m\u00e6r var i\u0301 fillum um ta\u00f0 mundi\u00f0. Ta\u0301 l\u00e6knin so gav kn\u00e6num tey endaligu \u201ddey\u00f0sbo\u00f0ini\u201d, so to\u0301k jeg avger\u00f0 um at bli\u0301va venjari. Ta\u00f0 var so heppi\u00f0, at Arctos ta\u0301 vildi taka feti\u00f0 upp og bli\u0301va eitt sindur meira seri\u00f8st, og ti\u0301 so\u0301kna\u00f0ust teir eftir einum venjara. Teir h\u00f8vdu \u2013 uttan hepni \u2013 fleiri til samr\u00f8\u00f0u, men ta\u0301 teir so hoyrdu um mi\u0301nar ambisjo\u0301nir, so valdu teir at spyrja meg. Haldi, jeg fekk mi\u0301na venjaradebut 9. juni 2013."}, {"text_idx": "#000012", "text": "NSR: A\u0301 v\u00f8llinum sigur tu\u0301? Tv\u00e6tl, har hava veri\u00f0 b\u00e6\u00f0i uppflytingar, dystir, leikarir, venjarir og formenn, sum ta\u00f0 hevur veri\u00f0 ein hei\u00f0ur at havt vi\u00f0 at gera, men eitt minni er, sum jeg onganti\u0301\u00f0 fari\u00f0 at gloyma: 27. september 2008 skorar mi\u0301n sera go\u0301\u00f0i vinma\u00f0ur, Allan B. Poulsen, i\u0301 88. minutti til 2-0 mo\u0301ti VB/Sumba a\u0301 Sevmy\u0301ri. Allir renna lukkuligir og samlast hja\u0301 honum i\u0301 eina hj\u00f8rninum \u2013 uttan tveir sp\u00f8na\u00f0ir menn i\u0301 mi\u00f0verjuni: Undirrita\u00f0i og landsli\u00f0shetjan O\u0301li Johannesen. Okur ba\u0301\u00f0ir leggja okum flatar a\u0301 rygginum mitt a\u0301 v\u00f8llinum, si\u0301\u00f0u um si\u0301\u00f0u og halda um hv\u00f8nnannan, me\u00f0an okur skiftast um at fortelja hv\u00f8rjum \u00f8\u00f0rum alt m\u00f8guligt deiligt, sum jeg ikki vil avdu\u0301ka her. Havi sja\u0301ldan uppliva\u00f0 eina so perfekta l\u00f8tu vi\u00f0 so reinari og ekta\u00f0a lukku. At ta\u00f0 var saman vi\u00f0 Konginum ger meg bara enn meira takksaman fyri upplivingina J Fyri slett ikki at tosa um sigursballi\u00f0 heima hja\u0301 m\u00e6r seinni um kv\u00f8ldi\u00f0, men ta\u00f0 er ein onnur s\u00f8ga... \ud83d\ude09"}]